የኢትዮጵያ፣ ኤርትራ እና ኬንያ መሪዎች የሶስትዮሸ ውይይት አደረጉ
የኢፌዴሪ ጠቅላይ ሚኒስትር ዶክተር አብይ አህመድ፣ የኤርትራ ፕሬዝዳንት ኢሳያስ አፈወርቂ እና ኬንያ ፕሬዝዳንት ኡሁሩ ኬንያታ የሶስትዮሸ ውይይት አድርገዋል።መሪዎቹ በቀጠናው ኢኮኖሚያዊ ውህደት ማምጣት በሚቻልባችው ጉዳዮች እና በሚስተዋሉ ወቅታዊ ጉዳዮች ዙሪያ መወያየታቸውን የውጭ ጉዳይ ሚኒስቴር ቃል አቀባይ ፅህፈት ቤት አስታውቋል፡፡ጠቅላይ ሚኒስትር ዶክተር አብይ አህመድ እና የኬንያው ፕሬዚዳንት ኡሁሩ ኬንያታ በትላንትናው ዕለት ለይፋዊ የሥራ ጉብኝት አስመራ የገቡ ሲሆን፤ አስመራ ዓለም አቀፍ አውሮፕላን ማረፊያ ሲደርሱም የኤርትራው ፕሬዚዳንት ኢሳያስ አፈወርቂ ደማቅ አቀባበል አድርገውላቸዋል።የኬንያው ፕሬዚዳንት ኡሁሩ ኬንያታ በኢትዮጵያ የነበራቸውን የ3 ቀናት ይፋዊ ጉብኝት በማጠናቀቅ ነው ወደ ኤርትራ የተጓዙት፡፡